AVC foto 04445v133 – Army Vehicle Club | Home
AVC foto 04445v133
Transport van materiaal voor vliegtuigfabrieken
Geplaatst op 8 mei 2017 8 mei 2017 Volledige grootte 634 × 469 Leef dit deur Stephan Joubert - Christian Motivations
Leef dit deur Stephan Joubert
Die Pew organisasie bevind in Desember 2011 dat een uit vier van die sowat 2,18 biljoen Christene op aarde tans in Sub-Sahara Afrika woon. In 1910 het slegs 1,4% van mense in hierdie streek tot die Christendom behoort, maar in 2010 het dit gegroei tot ’n massiewe 23,6%. Tog wys ’n ander studie in Desember 2008 uit die geledere van Afriforum rakende wantroue in Suidelike-Afrika op ’n kommerwekkende tendens. Slegs 50% van alle plaaslike respondente vertrou hul families ruimhartig, 28% vertrou hulle bure baie, maar net 16% plaas enige vertroue in onbekendes.* Eina!
Ten spyte van indrukwekkende geloofsgroei in ons deel van die wêreld, bestaan hier min vertroue tussen mense. Daarom dat ons weer 1 Korintiërs 13 moet lees en begin uitleef. As God se liefde in ons harte is, dan glo en verwag ons altyd die beste van mekaar. Nee, dit beteken nie ons gaan deel koeëls uit vir misdadigers, of knoop toue vir mense wat hul lewens wil beëindig nie. Ons moet immers ook met wysheid leef en nie dwase se hande sterk nie. Tog moet ons oop en sonder enige agendas leef voor God en tussen ander.
Ons behandel alle mense as die Here se eiendom, of hulle op sy lys van verlore besittings is, of nie! Ons praat hoop, of ander mense op hoopverloor se vlakte uitkamp, of nie. Ons sien ’n nuwe wêreld, of mense hulleself blindstaar teen hierdie stukkende werklikheid, of nie. Ons versprei lewe, of die reuk van dood in ons omgewing wen, of nie. So wen nuwe statistiek in ons eie omgewing op die regte maniere.